laupäev, 27. veebruar 2016
Nagu te juba jälle kõike teate ja näete, ei ole mind jälle olemas olnud :( Pidin tublisti blogima, kirjutama postitusi. Pidin trenni tegema jne.... Toituma pidin hakkama kenasti....HAKKASINGI....Kuid, teisipäeval helistas mulle mu ema, et vanaisa on surnud. See lõi mind jalust, ma vajusin suht kokku ja lihtsalt nutsin ja nutsin....MIKS, MIKS, MIKS!? Me polnud temaga väga lähedased, kuid ta on ju ikkagi minu vanaisa, minu kalli ema isa, minu liha ja veri!!!
Ma ei oska seda postitust väga kirjutada, tulin just matustelt...Ma olen täis erinevaid emotisoone. Natuke tunnen rahu, matused läksid hästi ja ema organiseerimine oli okei. Tunnen rahu, et see on läbi ja, et vanaisa on omas paigas nüüd. Ma loodan, et ta on heas kohas ja et tal on seal hea ja turvaline olla...Kuid minusse jääb igaveseks see vastik kahetsus ja valu....ME EI OLNUD LÄHEDASED....Ta ei näinud minu peret koos, ta ei teadnud minu tegemistest eriti midagi... Ta ei teadnud, et tema lapselaps on kasvanud suureks, ta on nüüd ema, elanud väga kirevat elu ja elab ilusat ja täisväärtuslikku elu.....Ta ei saanud kunagi osa meist :( Ja mina ei saanud iial teada, kas ta üldse huvitus sellest? Kas ta üldse mõtles minule? Kas ta kunagi üldse armastas mind?
Siin kohal ongi seee KURAT MIKS MA EI LÄINUD KÜLLA, MIKS MA EI ÖELNUD TALLE "VANAISA SA OLED KALLIS JA MA ARMASTAN SIND JA MUL LÄHEB HÄSTI" !!!
Nüüd on niiiiii hilja...Tema on seal mulla all....Ma ei saa talle enam kunagi midagi öelda....See on nii valus ;( See lausa närib hinge.
Täna matustel sain ma taas aru, kui tähtis on suhtlemine oma lähedastega, sugulastega...sõpradega...Sest kunagi ei tea, kuna on hilja....Ja kui on hilja, siis sa ei jõua iial ära kahetseda seda, et sa ei öelnud midagi, et sa ei läinud külla....Et sa polnud olemas....Siis sa vannud end põrgu põhja....Aga siis on hilja....
Jätan veel hüvasti oma kalli vanaisaga ja edaspidi tahan olla olemas oma lähedastele, sõpradele. Suhelda, käia läbi ja nautida hetki. Ilusaid hetki ja emotsioone. Ma ei taha, et kunagi on jälle hilja,'
Palun teie ka, olge koos lähedastega, rääkige ja öelge välja mida tunnete. ANDESTAGE!!! Kui on tülida ja pahandused, siis rääkige nees selgeks ja lahendage mured. Kunagi ei tea, kuna on hilja, niiiii hilja, et sa ei saa enam midagi öelda...
Kallis vanaisa, ma armastasin sind oma südames alati!!!
Ja mu armsad lugejad, olen varsti tagasi!!! -3kg on veel läinud, kuid eks see selles, et ma pole söönud üldse! Äkki homme või kunagi tuleb ka söögiisu tagasi jne. Sorry, et postitanud pole :(
teisipäev, 23. veebruar 2016
Hei hei hei! Ma ausalt hakkasin postitama eelmise nädala puudu olevaid päevi, AUSÕNA hakkasin, kuid ma ikka ei viitsi. Ma ei saa enam aru, kuna ja mis oli ja lihtsalt ei viitsi. Väga väga vabandan. Kes ikka väga tahab teada, mida ma ikka tegin ja kui palju ma ikka sõin, siis kirjutage mulle. Aga tagant järgi ma postitada ei viitsi ja ei postita. Ma mitte kunagi ei jäta sellist vahe sisse oma päevikus, sest minust ei saa iial tagant järele kirjutajat. Lähen siit kohe edasi, uus nädal, uued postitused ja üritan selle kirjutamisega järje peale saada. Oleks, et 1-2 päeva aga 5 päeva on raske tagant järele kirja panna, ma ei ela väga igavat elu ja tahaks ju kõigest natuke kirjutada. Sorry, sorry, sorry!!!
Ühesõnaga sellist eraldi kokkuvõtvat postitust ka ei tule. Kirjutan lihtsalt ära, et ma olin eelmine nädal eriti tubli, täis suurt motivatsiooni ja tahtejõudu. Olen endiselt rajal ja täna on 10s? päev vist, kus ma olen eriti tubli. JA SEDA NÄITAB KA MINU KAAL! Lõpuks ometi ta hakkas liikuma!!! Juhuuu. Eile hommikul astusin kaalule ja olen kaotanud nädalaga 1.2kg. Mu kaal oli eile hommikul 88.8kg! Ta langes!!! See andis mulle veel rohkem jõudu ja tahtmist ja ega siin muud polegi, kui tuleb võtta päevake korraga, anda endast kõik ja nii ta läheb. Toitumise kohta ütles ka mu nõustaja, et teen häid valikuid, eks ole mul päevakesi, kus on midagi viltu, asendan toidu pulbriga, või võiks rohkem süüa, kuid valikud on mul head ja nagu näha siis see toimib ka! Juhei!
Eelmise esmaspäeva kaal 90kg
Selle esmaspäeva kaal 88.8kg
Nädalaga kaotatud -1.2kg
Minu trenn/liikumine ;)
Eile ma trennis ei käinud ja erilist liikumist ei olnud. Ilm oli nii õudne, et isegi kooli ma ei tahtnud jala minna. Pm kohe natuke väljas olles olin ma nagu üks suur lumememm. Ja siis üleni märg. No ei kipu selle ilmaga jala kuskile. Ja kellele jäi silma sõna KOOL, siis jah ma olen nüüd ka kooli suhtes eriti tubli ja käin korralikult koolis. Õhtuti hetkel. Arvestused tulevad 4 nädala pärast, kuid tahan ikka asju jooksvalt teha ja püüan iga päev korralikult kohal käia.
Aga natuke kodus liigutasin ma end ikka.
* 2x50 jalatõstet üle tooli
* 2x30 kõhulihast
* 2x20 kükki
Pole küll midagi erilist, kuid midagigi.
Minu toitumine ;)
Hommik ;)
Eile siis oli see paha hommik, kus ma ei söönud. Mul pole ammu sellist päeva olnud. Olen väga pikalt ikka korralikke hommikusööke söönud. Ja mulle meeldib hommikust süüa, ma lausa naudin neid. Kuid eile oli mul kõht nii punnis ja paistes ja polnud isu. Ma võtsin antibiootikume 5 päeva, ehk sellest? Ühesõnaga isu ei olnud ja ma ei söönud ja jõin ainult tassi musta kohvi.
* Tass musta kohvi
Lõuna ;)
Lõunaks mul endiselt ei olnud isu, iiveldas kogu aeg, mõtlesin küll, et teen endale miskit, kuid juba mõtlemine ajas ülesse. Kuid üritasin ikka midagigi süüa ja sõin kausikese Nutriless (LINK) kanasuppi. See jäi sisse ja oli enam vähem.
* Nutriless kanasupp
Õhtu ;)
Õhtut ma sõin oma sõbrannaga, kes minu juures peatus eile. Õhtusöök oli alles peale 20. Jõudsin koolist enne 20 koju ja siis mõtlesin, et teen midagi kerget ja kiiret.
Kuna ma sain nädalavahetusel oma Tupperware asjad kätte, siis tahtsin katsetada oma uut ja uhket Extra Chefi, mis hakkib, purustab, vahustab jne...Tupperware ei saatnud mulle neid asju tasuta, ei saatnud mitte keegi mulle neid tasuta. Ostsin täiesti iseenda raha eest ja see pole kuidagi reklaam.
Õhtusöögiks praadisin pannil broileri maksa juurikatega ja kõrvale tegin salati oma Extra Chefis.
* Broileri maks
* Juurviljasegu
* Tomat
* Kurk
* Paprika
* Sibul
* Meresool
* Viiepiprasegu
See on mu sõbranna Marju tehtud pilt. Temal ikka palju ilusam :D
Minu tehtud pilt eilsest õhtusöögist.
Tupperware Extra Chef!!! Sellega ma hakkan nüüd igasugu asju katsetama ja teile ka näitama!
Olen rohkem, kui rahul ;)
Selline salat tuli välja, kiirelt ja mugavalt ;)
Vett jõin päeva jooksul normaalselt, ma arvan. Kuid selline puhitus tunne ja iiveldus oli mul kuni õhtuni välja. Hea, et üldse süüa miskit sain. Kuid hommikul iiveldas rohkem, õhtul oli leebem see asi.
22 ajal tuttu ja esmaspäev oligi läbi!
Ma olen nakatunud Tupperware viirusesse, ma tahan sealt niiii palju asju, kohe väga väga palju asju. Ma ei tea, kust ma selleks kõigeks raha saan, need on ju niiii kallid, kuid ma niii tahan. Olgu rahu, ma hulluks vast päris ei lähe. Tegin sellise väikese kingituse endale ja mul nii palju retsepte, mida kõike siin tegema ja katsetama hakkan.
Isegi ema ei too mulle ja lastele enam kommi, ikka head kraami :D
Aga olgu sau!
I can and i will, just watch me!
pühapäev, 21. veebruar 2016
Mõtlesin, et annan lihtsalt märku, et olen elus ja terve ja ilusti rajal ka toitumisega. Jõudsin alles tagasi Tartusse, veetsin mõnusa nädalavahetuse kallite inimestega ja polnud mahti arvutisse tulla, nädal lõpp läks ka kiireks ja ei leidnud kuidagi aega, et blogida. Palju postitusi on vaja järgi teha, kirjutan homme kõik tagant järele(toidu, trenni/liikumise päeviku) ja kõik muud asjad ka!
Loodan, et kõigil oli mõnus nädalavahetus ja soovin teile kõigile mõnusat lõppu ka!!! Ise teen kuuma tee ja tv ette lebosse kohe :)
kolmapäev, 17. veebruar 2016
Hei ja mõnusat kolmapäeva kõigile! Taas on päike taevas ja mul meeletult hea power sees. Kevade tunne ka veidike hakkab peale tulema. Ootan seda väga! Tahan valgust, päikest ja hästi palju energiat ;)
Aga panen kirja eilse teisipäeva! Midagi sellist, mida teiega siin jagada, mul ei juhtunud. Oli tavaline päev ja ajasin tavalisi asju. Kuid oli tore jne. Eile me sõbrannaga trenni ei läinud, ajaplaanid läksid veits viltu. Nii, et toitumise juurde...
Minu toitumine ;)
Hommik ;)
Endiselt on mul sõbranna külas ja hommikusööke naudime me koos. Kohvitame jne. Väga mõnus on see. Ja teate ma tõesti armastan hommikusööke, ma ootan neid ja need on päeva parimad.
Kõigepealt ärgates jõime õhtul valmis pandud sidruni vett, toasooja.
Ja siis hommikusöök. Eile sõime üsna toekalt.
* 2 praemuna
* Natuke šampinjone
* Peekon
* Natuke kurki
* Poolik punane apelsin
* Meresool
* Viiepiprasegu
* Must kohv
Lõuna ;)
Lõunaks sõin ma taas Nutrilessi (LINK) kanasupikest. Arvake, mis te tahate, kuid mulle see maitseb, täidab ka kõhtu päris pikalt ja hetkel ma jätkan ;) Kas just iga lõuna vms, seda ma ei tea VEEL. Kuid minu keha ja ma tunnet ise, mis on õige või vale mulle. Näljas ma pole, energiat on küllaga.
* Nutriless kanasupp
Õhtu ;)
Õhtul käisin ma kalal. No olgu Konsumis ja märkasin head kala pakkumist. 5.99€ oli vikerforelli kilohind ja ostsin terve kala. Ma jumaldan kala, see on kasulik ja tahaks üldse rohkem kala süüa.
Õhtusöögiks tegimegi kala ahjus ja salati kõrvale. Hästi lihtsa. Kalale veits kalamaitseainet peale, sisse panin šampinjone, mis tegelikult vist erilist maitset ei andnud.
* Forell
* Salatisegu
* Kurk
* Kirsstomat
* Granaatõuna seemned
* Sidrunimahl
* Viiepiprasegu
* Meresool
* Kalamaitseaine
* Šampinjonid
Tuju on mul hea, motivatsioon on laes ja olen mega õnnelik ;) Eile tegelikult oli mul ka üks oluline kohtumine ja tegin selle olulise inimesega ühe tähtsa kokkuleppe, nii et nüüd ei saa ja ei taha ja ei tohi ma iial peatuda!
I cand and i will just watch me!!!
teisipäev, 16. veebruar 2016
No hei hei, armsad lugejad! Ilusat uut nädalat soovida on täna veits hilja, kuna postitan eilsest postitust tagant järele. Aga no miks ka mitte. Ilusat ja edukat uut nädalat teile! Uus nädal, uued võimalused!!!
Mina alustasin eile kaaluga 90.5kg. Nädalaga juurde tulnud 0.5kg. Tegelikult peaks mul kohe naiste asjad hakkama ja kaal sel ajal mul tõusebki kuni 2kg. Tahaks nutta, kuid see ei aita, tuleb tegutseda ja seda ma teengi! Ja kui need asjad läbi, on kõik korras jälle. Ja olgem ausad, ega ma eelmine nädal midagi erilist ei teinud ka. Toitumine oli enamvähem paigas, kuid ei trenni ega liikumist, kumbagi polnud. Ma lihtsalt jätkan oma teekonda ja ei heieta hetkel sellest, mis oli või olema oleks pidanud.
Minu elukese päästis Tartusse komandeeringusse tulnud sõbranna! Ta tuli mulle juba sõbrapäeval külla ja viibib nüüd pikemat aega minu juures. Otsustasime, et veini klaasi ja klubide/pubide asemel me veedame palju tervislikumalt aega! Me toitume üli tervislikult, kindla plaani järgi ja sööme ainult häid asju ja me käime klubide ja pubide asemel trennis. No vahel satume ka kinno vms.
Tervislik külakost!
Ühesõnaga on mul praegu kindlam tunne. Jaa, ma olin motiveeritud ja tuhinas, kuid mingi blokk oli ikka täiega ees, just sinna trenni minemise suhtes. Et asi liikuma saada taas, on mulle trenni kõrvale vaja saada ja olen super õnnelik, et ta mu trenni vedas eile. No ja, mis saab veel parem olla, kui kõrval on inimene, kes armastab tervislikke eluviise!?
Kuna tema Tartus ei ela, siis pole tal mõtet ka kindlat klubi endale siit otsida. Mina olen aga klubi otsinguil, kuhu ma planeerin ka liitumise teha. Nii me otsustasime, et käime läbi kõik Tartu spordiklubid, kõik. Käime jõusaalides, sest jõusaali me armastame mõlemad kõige rohkem. Kui tekib tunne, et tahaks rühmatrenni, siis proovime. Nt järgmiseks nädalaks on meil broneeritud jumping MVs. See saab naljakas olema, ma olen enam, kui kindel, et ma kukun uppi selle asjaga, või kukun raskuse tõttu batuudist läbi. Ootan põnevusega :D Nii, et me vaatame üle ja natuke ka kommenteerime Tartu jõusaale.
Eile alustasime me MV spordiklubist (LINK). Asub see siis enne Lõunakeskust Riiamäel. Olen seal ka varem käinud, kunagi ma alustasingi seal. Siis käisin erinevates rühmatrennides. Rühmatrenne kiidan, treenerid on hästi positiivsed ja energilised. Alati naeratavad ja no lahedad. Samuti administraatorid on väga toredad. Klubi muidu puhas ja ok. Kuid jõusaalis me eile emotsiooni kätte ei saanud. Kuidagi hästi pinges olek oli. Kas see sellest, et pole ammu käinud!? Ei tahaks uskuda. Kuid meile tundus, et olime nagu võõrkehad seal. Masinaid on vähe ja saal üsna vanad ja kulunud. See vist rohkem selline rammumeeste klubi. Mulle nagu tundub nii. Ütleme, et õhtul peale tööd on väga keeruline kuskile löögile saada, jooksulinti on ainult 1!!! Jne. Ma ei ole selline, eks tahaks vinguda ja halvasti öelda, kuid powerit sealt kätte ei saanud kahjuks. Rahvas istus, seisis ja vahtis. No oli ka trennitegijaid. Ja higihais on seal kohutav. Väga kohutav.
Meile see jõusaal emotsioone ei tekitanud, häid emotsioone. Üritasime midagi ära teha ja minema minna. Küll aga jumpingusse(ma loodan) ja teistesse rühmatrennidesse ma MVsse lähen hea meelega. Jõusaali peale aga raha ei raiskaks. Muu kõik on ok.
Ja muideks praegu ongi käimas neil mingi kampaania HOOAEG. Need kellel pole ennem olnud klubikaarti, need peavad ütlema adminnile HOOAEG ja saavad tasuta ära proovida selle klubi võimalused. Hinnapoolest on ta odav klubi, liitumistasu pole. Päevaringne pakett maksab 44€, hommikune 35€, 1x pilet hommikuses paketis 6€ ja õhtuses 7€. Lisaks soodustused õpilastele jne. Hindadega saad tutvuda: SIIN.
Aga lähme asja kallale!!!
Minu trenn/liikumine ;)
Nagu kirjutasin, siis eile jõdsin ma lõpuks ometi trenni! Juhuuu! Ma olen väga õnnelik ja loodan südamest, et see mott ei kao ja ma jätkan lõpuni tööd enda kallal. Aga no jah, vara siin hõisata.
Eile siis jõusaal MVs. Ütlen kohe ära, et midagi palju ei teinud, väga pinges olek oli. Ja no ega mul erilist võhma ka ei ole enam alles. Aga midagi ikka ja alustuseks seegi!
* Ellipsil 5min. Ära naera! Ma olen elu aeg seda masinat vihanud :D No ei jaksa mina seal kaua sipelda. Kõige rohkem vist 20min olen kokku saanud, kuid eile ei suutnud rohkem, 5min. Pulss oli 175 peal ja see oli julm. Sellest pilti ei teinud, masin läks enne kinni, kui ma telefoni kaamera ette sain. Ja no kõigest ma pilte tegema ka ei hakka, suht tobe on muudkui pildistada.
* Sõudeergomeeter 10min. Sõuda mulle meeldib, jõuan ka kindlasti rohkem.
* Lindil 20min kiirkõndi, kiirus 6km/h. No kõndida ma oskan ja meeldib, see polnud raske.
Kokkuvõte:
35min kardiot sõudmine, ellips, lint
Vähe, kuid midagi ikka. Me planeerisime järgmiseks võtta ette MyFitnessi, aga otsustame seda veel täna. Ja nüüd teisel korral kindlasti ka teen rohkem.
Minu toitumine ;)
Hommik ;)
Hommikusööki sõin koos sõbrannaga, Tema läheb tööle ja siis saadan ta kenasti ära. Saame kohvitada ja lobiseda ja süüa!
* Tass musta kohvi
* 2 riisi galetit
* 2 viilu kanasinki
* Natuke kodujuustu
* Natuke kurki
* Pool avokaadot
* Viiepiprasegu
Lõuna ;)
Lõunasöögi pilti ma ei teinud. Unustasin, sõin aga kausikese Nutriless kanasupikest ja ühe suitsukana kintsu. Endiselt mulle see supike maitseb väga väga!!!
* Nutriless kanasupp
* Kanakints suitsetatud
Õhtu ;)
Õhtusöök oli peale trenni ja päris tükk aega peale seda. Kuna me veel koju jõudsime ja ma kana ahju panin jne. Kõht oli ikka väga tühi, kuid mul polnud tahtmist mingit vahepala ka süüa. Kuigi tegelikult oleks võinud ju õhtupoolikul midagi süüa.
Õhtusöögiks oli apelsini avokaado salsa kanaga. Sõbranna retsept. Tema on supper kokk ja teem ilmelisi ja ilusaid toite. Mina nii ei oska, kuid üritasin.
Pildil olevaid seeni me siiski ei kasutanud.
Mulle see maitses väga hästi, no sõbranna oma oleks ehk parem olnud, kuid ka see oli mmmm...
* Kanafilee
* Avokaado
* Apelsin
* Salatisegu
* Sidrunimahl
* Viiepiprasegu
* Meresool
* Basiilik
* Tassike kummeliteed
Õhtul veel modellid ja varsti ma uinusingi ;)
Täna on päike väljas ja tõotab tulla imeline päev!
I can and i will, just watch me!!!
laupäev, 13. veebruar 2016
Hei hei hei, mu armsad blogisõbrad ;) Täna on mul põhjust juubeldamiseks, tähistamiseks ja šampanjakorgid lennaku!!! "Merlini -60kg ;)" sai täna ühe aastaseks! Wohooo, palju õnne mu kallile blogile, mulle ja ka teile kõigile, kes te usinasti minu blogikest loete ja kaasa elate!
Ilma teieta ei oleks seda, mida olen saavutanud selle aastaga! Ma poleks iial osanud oodata sellist edu. Tänase seisuga on mu lehel 1000-2000 külastajat päevas, aastaga on see minu meelest päris edukas saavutus. Olen olnud pidevalt blogtr.ee Eesti blogijae TOP100s esi kümnes, mitu kuud lausa esi kolmikus. Ja olin lausa ka esimene.Olen käinud ka Eesti Blogiauhindadel, sain 24st kohast 12nda vist. Ja see kõik on lihtsalt niiii äge. Ma ei uskunud, et sellest saab midagi nii suur, minu jaoks on see suur ja ma aina arenen, õpin ja muudan oma blogikese veel paremaks.
Ma tänan teid kõiki, kallid lugejad, te olete mulle armsad, teie kirjad ja kommentaarid on armsad ja alati oodatud. Kui te näete, et midagi võiks muuta, või midagi lisada, siis kirjutage mulle, teeme koos selle blogipesa paremaks. Tahan, et teil oleks siin hea ja vahva olla. Ma tänan teid, et mul olemas olete!!! Olete armsad ja kallid ;)
Kerit, sinule teen ma šampuse välja, sest sina olid see, kes mulle aasta tagasi ütles, et tee blogi, õpetasid blogerit kasutama jne. Aitäh sulle, oled 1 suur osaline siin!
Tahan tänada ka teisi blogijaid, Karmenit ja Mariliisi, teiega hakkasin alguses suhtlema ja olite mul nö esimesed blogisõbrad. Teile tuleb õhtusöök korraldada. Ja muidugi kõiki teisi blogijaid, teid on palju, kes mulle armsaks saanud. Laurast Margitini välja :D Nimekiri üsna pikk...
Tänan ka oma koostööpartnereid, suur tänu, et olen saanud nii palju vahvaid asju proovida ja nautida ;)
Ahjaa tulge vaadake ka minu blogi Facebooki lehte (LINK), seal käib väike pidu täna ja ka külalised saavad kingitusi. Tulge pange like: SIIN ;)
HIPP HIPP HURRRAAAA!!!
reede, 12. veebruar 2016
No tere ja mõnusat reedet! Mäletate ma siin mingi aeg tagasi rääkisin Wildberry.ee (LINK) neti lehest ja tutvustasin nende poolt pakutavaid tooteid natuke. Ühesõnaga Wildberryst (LINK)saad osta endale hästi kiirelt ja mugavalt parfüümidest kuni naudinguid pakkuvate toodeteni välja ;) Kõik on hästi, mugav, kiire ja diskreetne.
Sellest kõigest, mida ma kirjutasin, saad sa lugeda ise: SIIT
Ma sain endale ka mõningaid tooteid kingituseks. Mida ma kõike sain, sellest ma kirjutan õhtul, praegu mul on veits kiire. Kuid kuna ma ikka endiselt olen äärmiselt lahke ja tore inimene, siis mõtlesin, et ma kingin ühe vallatu mänguasja ära. PS: ühe jätan endale :D
Sõbrapäeva puhul on juba miljoneid loosimisi käimas, ma otsustasin,et lükkan käima NAISTEPÄEVA LOOSI! Ja keegi mu armsatest lugejatest, või lugejate sõpradest, võib võita endale ühe vallatu G-PUNKTI VIBRAATORI FEMME PINK (LINK)!!!
Ega selleks väga palju tegema ei peagi ;)
Et loosis osaleda
* Pane like minu blogi Facebooki lehele: SIIN
* Pane like Wildberry Facebooki lehele: SIIN
* Jaga loosipilti avalikult Facebookis ja kirjuta alla jagatud: SEDA
* Ja kirjuta oma meiliaadress siia postituse alla
Selle väga ilusa, roosa ja vallatu mänguasja loosin ma välja ERITI tähtsal päeval, 8ndal märtsil naistepäeval ;)
Naised andke endale võimalus ja mehed tehke oma naistele üllatus ;)
Palju vallatusi ja head loosiõnne ;)
kolmapäev, 10. veebruar 2016
Ma tahtsin ausalt kirjutada KUULE SINA IDIOOT, LÕPETA!!! Ja kirjutangi!!!! Lõpeta, lõpeta ära mu kiusamine ja ela oma elu!!!
Ma ei läinud tükk aega enam närvi nende anonüümsete kommentaaride peale, mul on kommentaarid modereerimisega ja ma ei lase idiootsusi ülesse. Miks ma peaks? Kes käseb? Minu blogi ja ma tean ise mida ma siin teen ja kuidas teen. Jah ma võiks panna kinni selle anonüümse kommenteerimise, kuid ma ei taha teha asja keeruliseks normaalsetele toredatele inimestele. Minu armsatele lugejatele!
Eile tuli mulle hunnik mõnitavaid kommentaare, täna taas. Ma kustutasin nad ära, kuid kahetsen, tahaks panna ülesse, et kõik näeksid seda, kui palju õelust, viha ja lollust võib inimese sees olla!
Endiselt olen ma paks, kole ja mõtetu eit. Jälle mitmendat korda alustan uuesti. HÄBI LUGU! Ma olen täielik idioot, et ma pole suutnud sirge joonena oma soovkaalu saavutada. Ma olen täielik jobu, et ma eksin, et mul on tõusud ja mõõnad ja seisakud. JA ONGI!!! Ma olen siiski inimene. Mõned langetavad kaalu aastaid ja isegi siis ei pruugi kõik saavutada seda, mida nad tahavad. Kuid me püüame, üritame ja tegutseme. See on meie rütm, meie keha ja endiselt meie elu! See pole SINU asi!
Eile käisin ma lapsega jalutamas, tegin screeni ja 6.57km tuli. Ma ei süvenenud asjasse jne, lisasin lihtsalt selle pildi. Nüüd kirjutab keegi anonüümne, et ma olevat sõitnud viimase kilomeetri bussiga! Mis sul viga on??? Ma pole kordagi kõndimist lõpetanud bussi sõidu või jumal teab millega, terve aasta, kui ma seda Endomondot kasutan, olen pannud kirja ka häbiväärsed alla 2km kõndimised, 3km kõndimised, kõik täpselt nii nagu on! Ja kui ei kõnni, siis nii ka ütlen. Endomondo on ennegi hullu pannud ja trikke teinud, nii et ära tule mulle ajama mingit jama.
Miks Sa loed mu blogi, miks sa käid mu kannul? Miks Sa kommenteerid, kui ma Sulle nii vastik ja rõve olen? Mis Sul viga on? Mida sa saad sellest õelusest? Toidab see Sind? Saad Sa rahulduse sellest?
Jaa ma praegu korraks läksin närvi, isegi nutsin. Palju õnne, Sa suutsid seda. Osta endale lilled ja šampus. Kuid kohe kohe ma kogun ennast ja olen Sinust sada korda parem ja üle! Sest ma pole õel ja vastik! Ma eksin, mu teekond on pikk, on palju mõõnu ja seisakuid ja kindlasti tuleb neid ka veel, kuid ma ei häbene seda ja see ei peata mind. Samm samm haaval ma jõuan sinna, kuhu ma tahan ja siis ma luban, et ma isegi ei naera Sulle näkku, sest Sa pole seda väärt!
Kõik need sõnad, mõnitused ja irvitamised, need tulevad varem või hiljem Sulle tagasi. KÕIK. Su lähedastele, sõpradele, kõikidele. Kordan, mida külvad seda lõikad. Mina lõikan ka oma külvatuid vilju ja ka vastutan selle eest. Kuid õelusega külvatud viljad on lõigates väga valusad!
Õnnelik ja rahulolev inimene ei tee nii. Mul on Sinust siiralt kahju. Kuid palun ela oma elu ja sul pole kohustust minu blogi lugeda, siin kommenteerida ega üldse minu elu elada!
Kuid ma andestan Sulle, lähen nüüd oma eluga edasi ja liigun oma eesmärkide poole.
See on viimane sõnum Sulle, anonüümne kommenteerija.
Ole terve ja olgu Sul hea elu!
Hei-hei, aeg on kirja panna eilne päev, ehk teisipäev. Kaks päeva olen ma suutnud korralik olla :D Loodame, et see jätkub! Väike pildike siia neile, kes mulle oma negatiivsete kommentaaridega ära üritavad panna. Elage oma elu, see õelus ei tee mulle halba, vaid kõik tuleb teile endile tagasi... Mida külvad seda lõikad ;)
Nii kurjad sõnad kohe. Aga ju mul oli see vaja välja öelda. Tegelikult ma tahaks iga päeva lõpus kirjutada oma toidupäevikut, mitte hommikul tagant järele aga no vaatame, praegu on vaja tubli olla ja see on väikseim probleem.
Eile oli mul uimane ja vihmane päev. Peake oli paks, isegi valutas, olin omaette, lugesin ja toimetasin kodus. Erilist miskit ei toimunud ja midagi põnevat teile jagada pole kahjuks. Liigun kohe oma toitumise ja trenni/liikumise juurde.
Minu trenn/liikumine
Trenni ma eile endiselt ei teinud. Ma üritan täna endale spordiklubi pääsme hankida, minust kodustreenijat ei saa ja ma tõsiselt igatsen jõusaali. Miks ometi need spordiklubid niiii kallid on? Eks ma natuke mõistan ka, see on ju ka äri ja kõik tahavad elada. Mitme otsaga asi, kuid kallid nad on. Kuid siit küsimus, kas tervisele panustamine on kallis?
Eile mul erilist tuju millekski polnud, kuid õhtul otsustasin, et lähen jalutan, vähemalt 5km, et keha saaks ikka lõpuks liikuma. Jaa see pole trenn, ma ei peagi seda trenniks, kuid see on liikumine ja iga liikumise ma kirja ka panen! Üleüldse ma ei tea, miks ma seda kogu aeg korrutan, ma ei pea ju mingile anonüümikule midagi selgitama.
Võtsin pisema tüdruku ka kaasa ja nii me jalutasime 6.57km, kodust Anne kanalini ja 2 ringi ja koju tagasi. Ilm oli soe ja rahvast palju. Enamus jooksid. Vihma küll tibutas, kuid meid see ei häirinud, mõnus kvalteetaeg igas mõttes!
Kokkuvõte: 6.75km jalutamist
Minu toitumine ;)
Hommik ;)
Ma olen avastanud enda jaoks avokaado. Apppi, kus ma varem olin. See on lausa imeline. Praegu ma söön seda küll lihtsalt oma rösti peal, kuid hakkan katsetama igasugu asju sellega. See on imeline, pipart/soola või sidrunipipart peale ja voilaa. Mina hetkel kasutan tegelikult küüslaugupipart. Igatahes on see leivalise peal parem, kui mis tahes sink vms...Ja need head rasvad. Ma kohe tunnen end ilusama ja tervemana :D
Hommikusöögiks oli lihtne munapuder, kõrvale hakitud redist ja 2 viilus 100% rukkijahust täistera rösti, kuhu ma panin peale avokaadot. Meresoola kasutasin ka. Enne hommikusööki jõin tassi musta kohvi ja peale hommikusööki Teazy Teatox(LINK) hommikutee.
* Kahest munast tehtud munapuder(ilma piima ja jahuta)
* Natuke redist
* 2 viilu 100 rukkijahust täistera rösti
* Natuke avokaadot
* Meresool
* Must kohvi
* Teazy Teatox hommikutee
Selle tahvli, mis seal taga Merlini tervem, säravam ja saledam elu, selle kinkisid mulle armsad sõbrad Getzu ja Fonx jõuludeks. Meeletult ilus on see!
Lõuna ;)
Lõunaga oli natuke keerulisem, selleks, et lõunat süüa, pidin ma vaeva nägema ja retsima natuke. Kuid jäin terveks ja söök sai ka söödud. Ostsin nimelt mingi konservi, lõhe omas mahlas. Tundus hea ja nii odav. Kahjuks aga ei ole mul konserviavajat ja pidin seda noaga avama, eriti ilus see vaatepilt ei ole, kuid ilmselt konservi taha ma nälga ei sure. Õnneks ma tarbin konserve VÄGA harva. See lõhe mulle väga ei maitsenud, vähemalt peale seda pingutust oleks oodanud paremat.
Nüüd ma saan endale hästi korraliku ja hea konserviavaja, sellise, et kaane ääred ei jää teravad, saad kaane tagasi peale panna jne. Vist selle kurikuulsa Tuperware oma ;) Ma loodan, et saan. Andsin vihje.
Lõunaks oli lõhe omas mahlas, kodujuust ja kirsstomatid. Peale raputasin küüslaugupipart.
* Lõhe omas mahlas
* Kodujuust
* Kirsstomateid veits
* Küüslaugupipar
Õhtupoolik ;)
Üldiselt söön ma 3 toidukorda, hommik/lõuna/õhtu. Kuid eile tundsin 16 ajal, et kõht on tühi juba. Otsustasin süüa Nutriless (LINK) kanasupikese. Veendusin taas, et see on niiii hea. Ma jumaldan seda. Ja kõigest vaid 122kcal. Kõhu tegi täis ja üsna pikalt tundsin raskustunnet.
* Nutriless kanasupp
Õhtu ;)
Õhtusöögiga oli nii, et kõht oli ikka suht täis ja oli raske olla miskipärast. Pakun, et ma sõin päeva jooksul palju rasva(lõhe, avokaado) ja valke. Tulin jalutamast koju ja no ikka oli selline punnis kõht ees. Kuid siis järsku tekkis nälg. Midagi rasket ma süüa ei tahtnud. Keerasin kokku kodujuustu salati suitsukanaga, natuke kirsstomateid ja küüslaugupipart ka.
* Suitsukana nahata
* Kodujuust
* Kirsstomat
* Küüslaugupipar
* Teazy Teatox tee
Sõin selle ära, jõin peale Teazy Teatox(LINK) õhtutee ja arvasin, et uinun varsti. Ma kuidagi nii tahtsin varem magama minna, et tuleks uus päev. Ei teagi miks, ootan vist mingeid uusi elamusi ja emotsioone.
Aga ma ei jäänud magama, sest mul oli kõht meeletult tühi. Jõin vett kogu aeg, pesin hambaid, siplesin. Kuid pidasin vastu, teadsin, et hommikul ootab mind imeline hommikusöök ja lõpuks ma selle mõttega uinusin. Aga sellist õhtust nälga pole ma ammu tundnud. Kuigi õhtupoolikul kuni nii 19.30ni olin ma ägisemas.
Vee kohta ma ei oska midagi öelda, ilmselt ma ei joonud piisavalt. Ja muud erilist polegi...
Vastlapäevast ka, eile ju oli vastlapäev. Liugu ma ei lasknud, hernesuppi ei söönud, kuigi oleks tahtnud, kuid ma ei tea miks ma ei keetnud, kukleid ei söönud. Jumal ole õnnistatud, et mul magusasoont pole. Lastele aga ostsin ikka kukleid ;)
Ahjaaa, eile sai ju mul aasta täis. Täpselt aasta olen ma kaalu jälginud ja kokku kaotatud -27kg! Palju õnne mulle ;) Olen nüüd targem, tugevam ja natuke ilusam ja julgen vastu astuda järgmisele kaalulangetus aastale, loodan, et järgmisel 9ndal veebruaril on muutused kolossaalsed ja võimsad!
I can and i will, just watch me ;)
teisipäev, 9. veebruar 2016
Minu esmaspäev 08.02.2016 ;) Jälle uus algus? Okei, 90kg, #mallukagavormi, Tervislikud jutud jaa niiii edasi...
No hei hei hei! Ma pole niiiiiiii ammu midagi asjalikku kirjutanud, kindlasti mõtlesite, et andsin alla ja lõpp sel lool. Ei ole ma tegelikult miskit alla andnud. Kes on mu insta jälgijad, või vaatavad, mida ma erinevates gruppides teen, siis teavad, et miskit ma ikka pusin ka. Küll aga jah olen ma jätnud oma blogimise ja tähtsad asjad unarusse. Ma ei hakka lahkama siin, et miks jne. Sel pole mõtet.
Mis vahepeal juhtunud on?
Mul on emotsionaalselt natuke rasked ajad olnud. Mis natuke. Tegelikult päris rasked. Mitte ainult toidu ja trenniga seoses, vaid peas möllavad erinevad tunded ja olen suht pea laiali viimasel ajal. No ei saanud kirjutamise soonele. Pidin natuke oma elukese järele mõtlema ja ennast kuidagi leidma. Mingeid uusi tuuli mu elukeses ei puhu, kuid kõik on jumala sassis ja tegelikult ma ei tea ka mida ette võtta ja lasen asjadel ise paika loksuda. Ajan siin mõistujuttu vist täiega...AGA, kui ma praegu kohe ka oma eesmärkidega tegelema ei hakka ja uimerdangi pilvedes, siis juhtub see, et kõik kukub üldse kolinal kokku.
Ühesõnaga KOOL, TOITUMINE, TRENN, BLOGI - IM BACK!!!
#mallukagavormi
Ühel ilusal päeval märkasin ma hullu sagimist Malluka grupis Tervislikud jutud(LINK). Mallukas tegi üleskutse seal ja oma blogis, kahe kuuga vormi?! #mallukagavormi. Ma täpselt ei mäleta, no sarnane selle Hersi BFitiga. Enne pildid, pärast pildid, kahe kuu jooksul kajastamine oma tegevusest, pärast igavesti kihvtid inimesed hindavad jne. Algul ma mõtlesin, et osalen ka, kuid jäin piltidega hiljaks ja osalen niisama, st ma ei võistle, kuid ergutan neid, elan kaasa ja motiveerin ennast ka ja kajastan ka oma tegevust Malluka grupis. Ühesõnaga teen kõike täpselt samamoodi, kuid mina ei saa auhindu, kui ma isegi peaks tubli olema. Osalejaid on palju ja kõik igavesti vinged naised. Auhinnad on vinged ja tulge gruppi Tervislikud jutud(LINK) ja tšekkige asja ;)
See grupp on üldse üliäge. Kõik mega sõbralikud, motiveerivad teineteist, elavad kaasa, soovitavad. Pole mingit üleolekut, ülbamist jne. Ja kõik on jube tublid ja mega aktiivsed. Nagu suures sipelga pesas oleks. Meid erinevaid, on suuremaid, väiksemaid, pikemaid...Kuid kõik on lõbusad ja lahedad. Mallukas sa tõid nii paljudele moti tagasi ja kallidmusidpaid sulle!
Ma korraldasin ise ka seal ühe challengi Endomondos. Tervislikud jutud;) Kõnni challnege ;) (LINK) Ühesõnaga võidab see, kes kuu ajal jooksul kõige rohkem kilomeetreid läbib. Auhinnad ja puha ;) Seal väga kihvtid naised koos, meid 92 ja kõik kõnnivad muudkui!!!
Vot selline lahe grupp ;)
Ja ei mind pole Süües Saledaks grupist välja visatud, ma ise pole sealt ka ära tulnud. Mõlemas grupsi tegutsen aktiivselt. Mul on mõlemas grupis vahvad inimesed ja tahan nendega suhelda. Koduks jööb mul ikka Süües Saledaks grupike!!!
Aga ma lähen nüüd oma päeviku juurde. Kuna kõik naised on järsku niiiiii tublid, siis ei saa minagi ju kuidagi kehvem olla ja tõesti mott on laes, sest ma ei tea, järsku käis mingi pauk ja kõik nii äge lihtsalt!
Trenni ma eile ei teinud. Ei liikunud ka üldse. Ma õppisin.
Minu toitumine ;)
Hommik ;)
Kõigepealt jõin tassikese musta kohvi. Nagu ikka. Ja siis tegin kerge omleti, natuke sinki, tomatit ja kurki, peale meresoola ja nomnomnom...Ahjaa, mul ei ole praegu head õli, ega kookosrasva/õli, praadisin mingi odava margariiniga...No 1 kord natukene, vast pole hullu.
* Kaks muna
* 4 viilu taist sinki
* Natuke tomatit
* Natuke kurki
* Meresool
* Must kohv
Lõuna ;)
Lõunaks sõin ma Nutriless(LINK) kanasupikese. See oli niiiiii hea. Mõnus tummine, maitse oli oivaline ja mulle meeldis kohe väga väga see. Kiire valmistada jne. Ühesõnaga kavatsen ma teha nüüd ühe Nutriless(LINK) eksperimendi, mida hakkan ka blogis kajastama. Jaaa ma päris kõiki toidukordi ei asenda vist nende toodetega, mõtlen pingsalt järele. Kuid tahan sellise kuuri/eksperimendi läbi teha ja no äkki teistel ka huvitav jälgida. Sest igal pool gruppides Nutrilessi(LINK) toodete kohta küsimusi muudkui tuleb.
See supp mulle maitses, see on oivaline!!! Ja pean tunnistama, et täitis kõhtu ka. Kohe nagu ei saanud kõht täis, kuid varsti oli ja tükiks ajaks.
* Nutriless kanasupp
Õhtu ;)
Õhtuks tegin kerge hakkliha/aedvilja paja, koorese, kasutasin tavalist hapukoort(ja ma päriselt imestan, et ma julgesin seda kasutada), kõrvale natuke redist, meresoola ja voilaa, ime hea oli. Odav, lihtne ja maitsev.
* Hakkliha
* Aedviljasegu(kahjuks ei mäleta täpselt, mis seal sees kõik oli)
* Hapukoor
* Redis
* Meresool
Vett tarbisin päeva jooksul vist normaalselt. Ma ei oska kunagi öelda, et kui palju, sest ma ei jälgi ja tegelikult ma ei teagi, kui palju ja kas on piisavalt jne. Kuid see asi saab ka kohe lahendatud!!!
Süssareid oleks ju võinud ehk olla. Hommikul mõni leivaline omleti kõrvale!? Vahel ma ikka söön ka.
Kaloreid ma praegu ei viitsi kokku arvutada, ilmselt neid on vähem, kui peaks, kuid mina olen elujõuline ja ei kuku kokku ja igati krips ja kraps.
Eilne kaal oli täpselt 90kg. Uuel esmaspäeval teen sellise nädala kokkuvõtva postituse koos kaalumisega. Ja vaatame, mis saab!
Tuju on hea, mott on laes!
Näitan paar viimasel ajal tehtud pildikest ka teile ;)
Bye bye,
teie Merlin!!!